29/05/2019 | Administración LocalMunicipal
Santiago de Compostela
Persoal
Bases para a provisión, polo sistema de concurso de méritos, de postos de traballo de xefaturas de negociado do Concello de Santiago de Compostela

O concelleiro-delegado de persoal, por Decreto do 13 de maio de 2019 aprobou as bases específicas da convocatoria para a provisión, polo sistema de concurso de méritos, dos seguintes postos de traballo de xefe/a de negociado: Xefatura de Negociado de Rexistro e Certificacións: código da Relación de Postos de Traballo 1431F1420 Xefatura de Negociado de Información.: código da Relación de Postos de Traballo 1432F1420 Xefatura de Negociado de Asesoría Xurídica: código da Relación de Postos de Traballo 1450F1420 Xefatura de Negociado de Inspección (Tesourería): código da Relación de Postos de Traballo 2125F1420 Xefatura de Negociado de Pagos e Ingresos (Tesourería): código da Relación de Postos de Traballo 2110F1420 Xefatura de Negociado de Obras (tramitación de licenzas): código da Relación de Postos de Traballo 4210F1420 Xefatura de Negociado de Deportes: código da Relación de Postos de Traballo 1431F1420 É obxecto das presentes bases a provisión dos postos vacantes de xefe/a de negociado relacionados con anterioridade, reservados a funcionarios/as de carreira do Concello de Santiago de Compostela, e a cubrir mediante o procedemento de concurso de méritos previsto nos artigos 78 e 79 do RD Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, coas seguintes características comúns a todos eles: - Funcionario/a de administración xeral, grupo C de titulación, subgrupo C1. - Tipo de posto: singularizado. - Forma de provisión: concurso de méritos - Reservado a funcionarios/as do Concello de Santiago de Compostela. - Nivel 20 de complemento de destino As funcións e habilidades específicas dos postos que se convocan, sen ánimo excluínte, son as seguintes: 1. Distribución e traslado dos diversos documentos que xestione o Rexistro Xeral, directamente ou a través das indicacións correspondentes ao persoal auxiliar.2. Comprobación do número de alegacións presentadas nos expedientes no que se produza exposición pública e elaboración, se é o caso, das certificacións correspondentes.3. Distribución das tarefas e control do persoal do Rexistro.4. Elaboración de suxestións e propostas de mellora das oficinas do Rexistro.5. Información e colaboración coa veciñanza, persoalmente ou a través das correspondentes indicacións ao persoal auxiliar, para a presentación por éstes dos diversos documentos.6. Se incide na necesidade de coñecemento da administración electrónica e capacidade de interacción con outros rexistros, o que supón coñecemento dos diversos sistemas de rexistro electrónico.7. Habilidades relativas á atención ao público.1. Realizar tarefas de información especializada e estadística e colaboración cos seus superiores nas tarefas de seguimento de prazos, control e seguimento de prazos, control e seguimento de execucións xudiciais.2. Elaborar e custodiar os fondos documentais e arquivos informáticos e controlar o tratamento informático, a tramitación, o rexistro e o arquivo dos expedientes relativos á actividade contenciosa e consultiva.3. Control, xestión, tramitación, execución, distribución e coordinación dos expedientes administrativos que se xeren na unidade.4. Control, seguimento e distribución dos actos de xestión, oficios, requirimentos, comunicacións, notificacións, citacións e emprazamentos que se xeren ou reciban na unidade.5. Colaboración a nivel administrativo nas tarefas de reparto de asuntos e distribución de documentación.6. Control de cumprimento dos prazos nas obrigas de subministro de información a outras administracións, órganos consultivos e órganos xurisdicionais que sexan competencia da Asesoría Xurídica.7. Control e execución da contabilidade da oficina e tramitación orzamentaria baixo a dirección dos seus superiores xerárquicos.8. Control, e fiscalización dos expedientes de gasto da unidade baixo a dirección dos seus superiores e seguimento e control dos pagos.9. Colaboración e seguimento na tramitación das custas favorables e desfavorables, honorarios.10. Uso de paquetes ofimáticos integrados e material ofimático de complexidade variable relacionadas co rexistro, arquivo, descarga, e seguimento de expedientes xudiciais administrativos que se tramiten na unidade así como os relacionados coa aplicación contable.1. Realizar tarefas de información especializada.2. Propoñer ao seu superior melloras nos procedementos, no ámbito da súa competencia profesional, en materia de licenzas e comunicacións previas.3. Redactar os modelos dos documentos utilizados no negociado.4. Controlar e executar o seguimento da tramitación dos expedientes, determinando cal é o procedemento axeitado en función das instrucións dadas pola xefatura de servizo.5. Utilizar o material ofimático e paquetes informáticos para o óptimo desempeño das funcións do posto.6. Coordinación administrativa e do persoal asignado ao negociado, ó nivel propio da súa categoría profesional.7. Seguimento e control de tódalas fases de procedemento de tramitación de licenzas e comunicacións previas.8. Comprobar, no prazo dos quince días seguintes á comunicación previa de obra, a integridade formal e a suficiencia legal da documentación presentada.9. Revisar toda a documentación de entrada no negociado.10. Xestionar o gasto correspondente ao negociado.11. Xestionar os procedementos descentralizados de contratación administrativa relativos a materias do negociado.12. Colaborar coa xefatura de servizo na proposta e execución do orzamento.13. Xestionar as plataformas de atención á cidadanía.14. Coordinar as relacións coa asesoría xurídica.1. Control do persoal. Realiza labor de supervisión e control do persoal que está a desenvolver funcións de inferior categoría, especialmente, dos porteiros conserxes ubicados no Estadio Municipal de San Lázaro, 2. Supervisión da parte administrativa vinculada coas funcións do Técnico de Mantemento, o cal ten ao seu cargo a realización dos labores de mantemento relacionados cos 20 edificios deportivos, tales como requirimentos ás empresas de mantemento, seguimento administrativo na contratación de gastos menores vinculados cos equipamentos, etc. A labor de supervisión exténdese á parte administrativa dos contratos existentes na unidade.3. Coordinación e seguimento do persoal anteriormente indicado xunto coas ordes e indicacións que se lle trasladan por parte do responsable técnico da Sección.4. A nivel orzamentario, control da parte económica dos expedientes así como o seu seguimento a través da plataforma sical, elaboración de documentos contables, etc.5. Elaboración de criterios, en coordinación co Técnico da Sección, a considerar na preparación das bases de convocatoria de subvencións, ocupación de uso dos recintos deportivos, apertura de prazos para diferentes trámites vinculados co desenvolvemento de actividades, etc. En definitiva, a coordinación, xestión e supervisión dos expedientes administrativos da unidade. Complementariamente, funcións de administración propias da Sección de Deportes, entre outras: - Seguimento dos trámites relacionados coas convocatorias de subvencións anuais e dos convenios de colaboración definidos para a tramitación das transferencias nominativas recollidas nos orzamentos municipais. - Tramitación da parte administrativa vinculada coa cesión de uso e ocupación das instalacións deportivas municipais. - Actualizar, tramitar e manter ficheiros e rexistros. - Comprobar, chequear e cotexar datos, listados de ocupación de instalacións, etc. - Rexistrar, arquivar e distribuír todo tipo de documentación e correspondencia interna e externa. - Tramitación de facturas. - Control e seguimento dos contidos da páxina web de deportes, etc.1. Realizar funcións relacionadas co desenvolvemento do seu posto que lle sexan encomendadas polos seus superiores xerárquicos para contribuír ao bo funcionamento do Negociado.2. Organizar o traballo do Negociado e distribuír o que non lle corresponda entre os diferentes postos de traballo integrados no Negociado.3. Velar pola integridade dos expedientes administrativos e documentais do Negociado, así como o seu posterior envío ao Arquivo.4. Efectuar propostas de mellora aos seus superiores en relación aos seus sistemas e procesos de traballo.5. En xeral, calquera outra tarefa relacionada coa categoría do posto similar ás descritas anteriormente, que lle son confiadas polos seus superiores e sexan necesarias por razóns de servizo.1. Apoio á sección de Atención á Cidadanía á que se lle atribúen as funcións de xestión da Oficina de queixas e suxestións e da aplicación de Incidencias e xestión da web municipal e da de Transparencia.2. Elaboración de oficios, requirimentos, comunicacións e notificacións que se xeneren no Negociado.3. Utilizar as aplicacións informáticas instaladas no departamento de Atención á Cidadanía necesarias para o desenvolvemento do posto de traballo.4. Atención, asesoramento e orientación á cidadanía mediante teléfono, correo electrónico ou presencialmente nas súas demandas de información seguindo ás instrucións dos seus superiores.5. Baixo a coordinación de superiores xerárquicos, tratar, recoller, analizar, actualizar, difundir e distribuír (utilizando todos os soportes dispoñibles), toda clase de información relacionada co Concello a efectos informativos e das publicacións que correspondan.6. Baixo a supervisión de superiores xerárquicos, relacionarse con entidades públicas ou privadas que, no seu caso, requiran a actividade profesional para o mellor cumprimento dos obxectivos e fins do Concello de Santiago.1. Rexistro de entrada interno e externo: Recepción de toda a documentación que chega á oficina. Comprobación da documentación e xestión das incidencias detectadas. Anotación e recepción no rexistro de documentación do negociado. Elaboración e control periódico do rexistro de documentación.2. Notificacións: Envío e ordes para a xestión das notificacións. Control da situación das notificacións. Elaboración, xestión e control dos anuncios para publicación por edictos.3. Recursos: Mecanización da información vinculada á presentación de recursos no programa de xestión de ingresos e, de ser o caso, nas ferramentas de control global dos mesmos. Xeración dos informes e resolucións, e remisión a sinatura e rexistro de resolucións. Xeración de documentos para envío a Asesoría Xurídica.4. A nulación, liquidación e devolución de ingresos: Xeración dos informes e resolución e remisión a sinatura e rexistro de resolucións. Operacións no programa de xestión de ingresos. Elaboración de información para factura de data.5. Seguimento dos expedientes e arquivo: Dar instrucións sobre o arquivo dos expedientes e documentación en xeral, control e seguimento.6. Xestión de gastos: Obtención de orzamentos, tramitación da solicitude de retención de crédito, recepción e xestión da conformidade das facturas e envío a contabilidade.7. Procesos operativos da oficina: Instrucións de apoio en todos os procesos operativos da oficina ao restante persoal administrativo ou auxiliar do negociado baixo a súa xefatura, se o houbera.1. Rexistro de entrada interno e externo: Recepción de toda a documentación que chega á oficina. Comprobación da documentación e xestión das incidencias detectadas. Anotación e recepción no rexistro de documentación do negociado. Elaboración e control periódico do rexistro de documentación.2. Notificacións: Envío e ordes para a xestión das notificacións. Control da situación das notificacións. Elaboración, xestión e control dos anuncios para publicación por edictos.3. Recursos: Mecanización da información vinculada á presentación de recursos no programa de xestión de ingresos e, de ser o caso, nas ferramentas de control global dos mesmos. Xeración dos informes e resolucións, e remisión a sinatura e rexistro de resolucións. Xeración de documentos para envío a Asesoría Xurídica.4. Padróns tributarios: Comunicacións coas entidades financeiras. Envío dos cadernos 19. Informes de domiciliacións bancarias.5. Anulación, liquidación e devolución de ingresos: Xeración dos informes e resolucións e remisión a sinatura e rexistro de resolucións. Operacións no programa de xestión de ingresos. Elaboración de información para factura de data.6. Devolución de ingresos: Xeración dos informes e resolucións, remisión á sinatura e ao rexistro de resolucións. Operacións no programa de xestión de ingresos.7. Compensación: Mecanización da información vinculada á presentación de solicitudes de compensación no programa de xestión de ingresos. Xeración dos informes e resolucións, e remisión a sinatura e rexistro de resolucións.8. Pagos: Recepción e seguimento das relacións contables, comprobación co xefe e traslado das instrucións de pago ao persoal administrativo que xera as relacións “P”. 9. Ingresos: Control dos ingresos xunto co persoal administrativo da oficina, e execución dos traspasos.10. Factura de data: Recibir a documentación das seccións. Elaborar a documentación de Tesourería. Comunicar o remate do expediente a Informática e entrega de documentos a Intervención.11. Conciliacións bancarias: Verificación das conciliacións.12. Seguimento dos expedientes e arquivo: Dar instrucións sobre o arquivo dos expedientes e documentación en xeral, control e seguimento.13. Xestión de gastos: Obtención de orzamentos, tramitación da solicitude de retención de crédito, recepción e xestión da conformidade das facturas e envío a contabilidade.14. Procesos operativos da oficina: Instrucións de apoio en todos os procesos operativos da oficina ao restante persoal administrativo ou auxiliar do negociado baixo a súa xefatura, se o houbera.2.1 Poderá participar neste procedemento de provisión de posto de traballo por concurso de méritos o persoal funcionario de carreira do Concello de Santiago de Compostela que cumpra os seguintes requisitos, na data de finalización do prazo para a presentación de instancias: 1. Pertencer á Escala de Administración Xeral, subescala administrativa, do subgrupo C1 dos establecidos no artigo 76 do RD Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público.2. Acreditar alomenos dous anos de servizos efectivos como funcionario/a de carreira en prazas encadradas no correspondente grupo de clasificación ó que pertencen os postos a cubrir 3. Estar en calquera situación administrativa, agás os suspendidos en firme.2.2 O persoal funcionario que ocupe un posto de traballo en comisión de servizos e que cumpra os requisitos sinalados poderá participar neste proceso. No caso de non participar ou non acadar o posto desempeñado en comisión de servizos na presente convocatoria, volverá ao seu posto de orixe.2.3 Os funcionarios en situación administrativa de expectativa de destino ou excedencia forzosa estarán obrigados a concursar, de conformidade co establecido no artigo 29.5 e.6 da Lei 30/1984, do 02 de agosto. Tamén estará obrigado a participar no concurso o persoal funcionario en servizo activo cun destino provisional nun posto dos convocados 3.1 As solicitudes para tomar parte neste proceso dirixiranse ao Sr. Alcalde-presidente do Concello de Santiago de Compostela. A solicitude deberá ir acompañada do orixinal ou copia dos méritos que se aleguen, de xeito que no momento da valoración só serán obxecto desta os méritos alegados, que estean vixentes e tiveran sido acreditados documentalmente, mediante calesquera das formas existentes en dereito, no prazo de presentación de solicitudes. A Comisión de valoración poderá recabar dos interesados as aclaracións ou, no seu caso, a documentación adicional que xulgue necesaria para a comprobación dos méritos alegados.3.2 As solicitudes deberán presentarse no prazo de 15 días hábiles a partir do seguinte ao da publicación da convocatoria no Boletín Oficial do Estado. Unha reseña da convocatoria publicarase no Diario Oficial de Galicia, e o contido das bases íntegras no Boletín Oficial da Provincia. Os actos derivados deste proceso publicaranse no Taboleiro de Edictos do Concello de Santiago de Compostela.3.3 As solicitudes poderán presentarse no Rexistro Xeral do Concello de Santiago de Compostela, e igualmente nos lugares e formas establecidos no artigo 16 da Lei 39/2015, de 1 de outubro, de procedemento administrativo común das administracións públicas. No suposto de presentación en oficina de Correos, deberá realizarse en sobre aberto para que a solicitude sexa datada e selada polo empregado de Correos antes de ser certificada.4.1 Rematado o prazo de presentación de solicitudes, a Concellería-delegada en materia de Persoal ditará resolución aprobando a lista provisional de admitidos e excluídos, especificando, no seu caso, a causa de exclusión. Esta resolución, que será publicada no Taboleiro de Edictos da Corporación, conterá a relación nominal dos excluídos con indicación das causas de non admisión.4.2 Os aspirantes excluídos expresamente, e os que non figuren na relación de admitidos nin na de excluídos, disporán dun prazo único e improrrogable de dez días hábiles, contados a partir do seguinte ao da publicación no Taboleiro de Edictos, para emendar o defecto que motivou a súa exclusión ou a non inclusión expresa. Quen dentro do prazo sinalado non emende os defectos xustificando o seu dereito a ser admitido, será excluído do proceso selectivo con carácter definitivo. Pola súa parte, os aspirantes que detectaran erros na consignación dos seus datos persoais poderán manifestalo no prazo sinalado.4.3 Rematado o prazo de emenda de defectos das solicitudes, publicarase no Taboleiro de Edictos da Corporación Resolución declarando aprobada a relación definitiva de aspirantes admitidos e excluídos. A Comisión de Valoración estará composta polos seguintes membros, cos seus respectivos suplentes: · Presidente: un/ha funcionario/a do Concello de Santiago de Compostela. · Vogais: - Tres funcionarios/as. · Secretario: un/ha funcionario/a do Concello de Santiago de Compostela, con voz e voto. Todos os membros deberán pertencer a un grupo de titulación igual ou superior ao esixido para os postos convocados; e posuír o grao persoal ou desempeñar postos de nivel igual ou superior aos convocados. O concurso realizarase mediante a valoración de méritos xerais, de conformidade co seguinte baremo: 6.1 Nivel consolidado Puntuará ata un máximo de 13 puntos, do seguinte xeito: a) Por ter consolidado un grao persoal igual ou superior ó nivel do posto que se solicita: 13 puntos b) Por ter consolidado un grao persoal inferior ó do posto que se solicita: 10 puntos.6.2 Traballo desenvolto: Puntuará ata un máximo de 12 puntos, a razón de 2 por ano de servicio na mesma área funcional que a do posto que se solicita.6.3 Formación: Puntuarase ata un máximo de 20 puntos. Valorarase a asistencia ou impartición ( como profesor/a) a/de cursos de formación e perfeccionamento, impartidos por administracións públicas ou homologados por elas, entendendo por administracións públicas as territoriais ( estado, comunidade autónoma, provincia, municipio….), as que teñan competencias en materia educativa e teñan carácter público ( universidades públicas.), e igualmente os cursos de formación impartidos por organizacións sindicais ou confederacións empresariais no marco dos plans de formación contínua do ministerio para as administracións públicas. Os cursos deberán estar directamente relacionados coas funcións dos postos de traballo ofertados. Consideracións: -Os certificados nos que non conste a duración en horas do curso non serán tidos en conta. -Non se puntuarán xornadas, congresos, reunións profesionais ou similares. -Nos cursos de idiomas ou aplicacións informáticas só se terán en conta os de maior nivel. -Non se terán en conta as certificacións que non especifiquen o número de horas ou referidas a actividades desenvolvidas cunha antigüidade superior aos 10 anos, contados ata o remate do prazo de presentación de instancias, a) Por participar como alumno/a nun curso de menos de 40 horas: 1 punto. b) Por participar como alumno nun curso de 40 horas ou máis: 2 puntos. c) Por participar como profesor nun curso de menos de 40 horas: 2 puntos. d) Por participar como profesor nun curso de 40 horas ou máis: 4 puntos. e) Por ter unha titulación superior á requirida para o desempeño do posto e relacionada co mesmo: 5 puntos máis por cada grao ata un máximo de 10 puntos.6.4 Antigüidade: Puntuarase ata un máximo de 30 puntos. Valoraránse os anos de servizo a razón de 0,25 puntos por cada mes. Amais dos servizos no Concello de Santiago, teránse en conta os prestados noutras administracións. En caso de empate na puntuación total obtida polos apartados anteriores, acudirase para dirimilo á outorgada polos apartados anteriores pola mesma orde- primeiro o nivel consolidado, segundo o traballo desenvolto, terceiro a formación e finalmente a antigüidade. De persistir o empate acudirase á data de ingreso como funcionario de carreira no corpo ou escala dende o que se concursa, e de non se solucionar, á posición acadada no ingreso. Os méritos valoraranse con referencia á data de remate do prazo de presentación de instancias e acreditaránse documentalmente mediante as correspondentes certificacións, agás que as acreditacións estean en poder da administración e así se especifique na solicitude de participación. Poderase pedir formalmente ós/as interesados/as aclaracións ou, de ser o caso, a documentación adicional que se considere necesaria para comprobar os méritos alegados. A puntuación total obtida polos/as candidatos/as virá dada pola suma das puntuacións outorgadas en cada ún dos apartados anteriores. A puntuación mínima para a adxudicación de destino será de 20 puntos. A Comisión de Valoración, na proposta de resolución, deberá facer constar a puntuación en cada apartado e total de cada un dos candidatos, ordenadas de maior a menor, propoñendo para o posto ao que obtivese maior puntuación total. A proposta se elevará ó órgano competente para a resolución do concurso, resolución que se publicará no taboleiro de edictos e no Diario Oficial de Galicia. A toma de posesión do posto adxudicado deberá efectuarse no prazo de tres días hábiles a contar dende o día seguinte ao de cesamento ou do cambio de situación administrativa que en cada caso corresponda, que deberá efectuarse dentro dos tres días hábiles seguintes á publicación da resolución definitiva do proceso no Diario Oficial de Galicia. O cómputo dos prazos posesorios iniciarase cando finalicen os permisos ou licenzas que fosen concedidos aos interesados. A convocatoria e as súas bases específicas, así como cantos actos administrativos delas se deriven, poderán ser impugnadas polos/as interesados/as nos casos e na forma previstos na Lei 39/2015, de 1 de outubro, de Procedemento Administrativo Común das Administracións Públicas. O que se publica para xeral coñecemento. Santiago de Compostela, 20 de maio de 2019 O concelleiro-delegado de Persoal, (Dto. da alcaldía do 2/5/2019) Rafael Peña Vidal.